Урыстәыла атәылахьчара аминистрра: Украина аруаа уахыки-ҽнаки рыла 800-ҩык ҭахеит
© Sputnik / Павел ЛьвовПразднование Дня танкиста в Мурманской области
© Sputnik / Павел Львов/
Авиациа, аракетатә ар, артиллериа уахыки-ҽнаки рыла 47 украинатә артиллериатә ҟәша, ДЖәР, Запороже, Николаевтәи аобласт рҿы 12 напхгараҭаратә ҭыԥ ааха рырҭеит.
АҞӘА, цәыббра 13 - Sputnik. Урыстәыла авиациа ажәылара ала Украина уахыки-ҽнаки рыла ихәуи ишьуи рхыԥхьаӡара 800-ҩык инаӡоит ҳәа аанацҳауеит Урыстәыла атәылахьчара аминистрра.
"Урыстәыла авиациа ажәыларала Украина уахыки-ҽнаки рыла аруааи қьырала еибашьуази рҟынтә ихәуи ишьуи рхыԥхьаӡара 800-ҩык инаӡоит", - ҳәа азгәарҭоит аусбарҭаҿы.
Аусбарҭаҿы ирҳәеит АКМ кылкаарыла рхысрала ааха шырнаҭаз 95-тәи адесант-жәыларатә бригада Славиански Константиновкеи ргыларҭа, 115-тәи амеханизациа зызу абригада Артемовск араион аҿы агыларҭа, 53- тәи амеханизациа зызу абригада Курдиумовка араион аҿы ргыларҭа.
Аминистрраҿы иара убасгьы иазгәарҭеит ааха шрыҭоу 35-тәи амшыншьаҟауаа рыбригада Березнеговатыи араион аҿы, 57- тәи амшыншьаҟауаа рыбригада Николаевсктәи аобласт, Мураховка аиланхарҭаҿы, 128-тәи ашьха-жәыларатә бригада Запорожиатәи аобласт, Балабино араион аҿы, 14- тәи амеханизациа зызу абригада Харьков иахьаҵанакуа.